Document ID: 31989R0913

KOMISSION ASETUS (ETY) N:o 913/89,
annettu 10 päivänä huhtikuuta 1989,
varastointielinten jalostamattomien kuivattujen viinirypäleiden myynnistä alkoholin valmistukseen
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä-ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2247/88(2), ja erityisesti sen 8 artiklan 8 kohdan ja 20 artiklan,
ottaa huomioon hedelmä-ja vihannesjalostealan tuotantotukijärjestelmän yleisten sääntöjen vahvistamisesta 8 päivänä toukokuuta 1984 annetun neuvoston asetuksen (ETY) N:o 1277/84(3), ja erityisesti sen 6 artiklan 1 kohdan,
sekä katsoo, että
varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85(4), sellaisena kuin se on muutettuna asetuksella (ETY) N:o 2328/88(5), 6 artiklan 2 kohdassa säädetään, että tiettyyn käyttöön tarkoitetut tuotteet myydään ennakolta vahvistettuun hintaan tai tarjouskilpailulla,
jalostamattomat kuivatut viinirypäleet käytetään yleensä tislaukseen; varastointielinten ostamat tuotteet olisi myytävä tähän tarkoitukseen; myyntiehdot eivät saisi aiheuttaa häiriöitä yhteisön alkoholijuomien ja tislattujen alkoholijuomien markkinoilla; nämä tuotteet olisi myytävä ennakolta kiinteästi vahvistettuun hintaan,
samanlaisen kohtelun takaamiseksi tislaamoalalla kaikissa jäsenvaltioissa olisi määriteltävä valmistettava lopullinen tuote; olisi vaadittava vakuutta jalostamisesta sen takaamiseksi, että jalostamattomat kuivatut viinirypäleet käytetään voimassa olevien säännösten mukaisesti,
asetuksessa (ETY) N:o 626/85 vahvistetaan varastointielinten tuotteiden myyntiin sovellettavat ehdot; olisi täydennettävä kyseisen asetuksen 7 artiklan 2 kohdassa tarkoitettua ostohakemusta ostajan ilmoituksella, jossa täsmennetään tuotteisiin sovellettavat käyttörajoitukset, ja
hedelmä- ja vihannesjalosteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Varastointielinten asetuksen (ETY) N:o 626/85 mukaisesti ostamat jalostamattomat kuivatut viinirypäleet voidaan myydä ennalta vahvistettuun hintaan tislaamoalalle tässä asetuksessa vahvistettujen säännösten mukaisesti.
2 artikla
1 Jalostamattomat kuivatut viinirypäleet on käytettävä CN-koodiin 2207 10 00 kuuluvan alkoholin valmistukseen, jonka alkoholipitoisuus on vähintään 80 tilavuusprosenttia. Valmistaminen on saatettava loppuun viimeistään 120 päivää asetuksen (ETY) N:o 626/85 8 artiklan 2 kohdassa tarkoitetun ostohakemuksen hyväksymispäivän jälkeen mainitun asetuksen 6 artiklan 1 kohdan mukaisesti.
2 On annettava vakuus jalostamisesta sen takaamiseksi, että jalostamattomat kuivatut viinirypäleet käytetään alkoholin valmistukseen vahvistetussa määräajassa 1 kohdan mukaisesti.
3 Edellä 1 kohdassa tarkoitetut velvoitteet ovat komission asetuksen (ETY) N:o 2220/85(6) 20 artiklan mukaisesti ensisijaisia vaatimuksia. Niitä pidetään täytettyinä vasta, kun ostaja esittää todisteen niiden täyttämisestä komission asetuksen (ETY) N:o 569/88(7) säännösten mukaisesti.
3 artikla
Ostohakemuksen on sisällettävä asetuksen (ETY) N:o 626/85 7 artiklan 2 kohdassa tarkoitettujen säännösten lisäksi ilmoitus, jolla hakija sitoutuu käyttämään tuotteet tämän asetuksen 2 artiklan 1 kohdassa ilmoitettua tarkoitusta varten.
4 artikla
Ajanjaksona, jona jalostamattomat kuivatut viikunat tarjotaan myyntiin tämän asetuksen mukaisesti, jäsenvaltioiden on ilmoitettava komissiolle:
a) viimeistään joka kuukauden 10 päivänä edellisen kuukauden 16:sta päivästä viimeiseen päivään välisenä aikana myyty määrä;
b) viimeistään joka kuukauden 25 päivänä kyseisen kuukauden ensimmäisestä päivästä 15:nteen päivään aikana myyty määrä.
5 artikla
Tämän asetuksen mukaisesti myynnistä huolehtivat varastointielimet, sovellettavat hinnat sekä jalostamisvakuuden antaminen on määritelty asetuksen (ETY) N:o 426/86 22 artiklassa vahvistetun menettelyn mukaisesti.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä huhtikuuta 1989.

Labels: 3
17
6